In 't nuujs - Sjport/2008-2014

Deilarchief van In 't nuujs - Sjport

2014
9 oktober
De Luxemburgse fietserenner Andy Schleck, winner van de Runj van Frankriek in 2010, beènjig zien loupbaon óm aanhawwende probleme mit ziene knee.De Standaard Online - Andy Schleck (29) bevestigt: ‘Ik stop’

8 oktober
De Nederlandse marathonsjaatser Jeen van den Berg, winner van de Èlfsjteidetoch in 1954, sjtörf op 86-jäörige laeftied.Nu.nl - Elfstedentochtwinnaar Jeen van den Berg (86) overleden

28 september
 Op de marathon van Berlien zèt de Keniaan Dennis Kipruto Kimetto e nuuj waereldrecord naer: 2.02.57.
 De WK fietserenne in Ponferrada (Sjpanje) weurt bie de mansluuj gewoonne door de Pool Michal Kwiatkowski. Einen daag ieder had de Française Pauline Ferrand-Prévot al gewonne bie de vrouwluuj.
 't Europees golfteam wèntj de Ryder Cup veur d'n derde kier achterein.

14 september
De Runj van Sjpanje weurt gewonne door de Sjpanjool Alberto Contador. 't Is de derde kier dat de fietserènner dees koers wèntj.

8 september
Bie de mansluuj weurt de US Open gewonne door de Kroatië Marin Cilic, dae in drie sets (3-6, 3-6, 3-6) de Japanees Kei Nishikori versjleit. Veur allebei de sjpaelers waor 't de ierste finaal in e Grand Slamtoernooj.US Open.org - Cilic serves his way to first Grand Slam title

7 september
  De Waereldrutersjpaele in Caen (Frankriek) loupe aof. Succesvolste landj is 't Vereinig Keuninkriek mit 7 kier goud, 6 kier zilver en 2 kier bróns. De Nederlandse equipe waor bezunger succesvol mit 6 gouwe, 3 zilvere en 9 brónze medajele (en 'n twiede plaats), 't Belsj haolt twie kier goud en eine kier zilver.Waereldrutersjpaele 2014 0 Medaljesjpegel
 Serena Williams wèntj de US Open (tennis) daor in de finaal Caroline Wozniacki mit 6-3, 6-3 te versjalon. Veur Williams is 't al häöre zèsden titel.US Open.org - Serena sweeps aside Wozniacki for third straight US Open

31 augustus
 In Kèrkraoj weurt veur 't iers in 15 jaor de Zuid-Limbörgsen derby tösse Roda JC en MVV gespäöld. De toesclub wint mèt 2-0.Jupiler League - Roda JC dompelt Maastricht in rouw
 't WK roeje in Amsterdam weurt aafgesjlote. Nuuj-Zielandj is mit zès gouwe, twie zilvere en ein brónze medalje 't succesvolste landj. Gaslandj Nederlandj haet mit eine kier goud (in 't neet-Olympisch, ónbelangriek geach óngerdeil lichte dóbbelveer vrouwluuj) bezunger ónger verwachting gepresteerd, ouch 't Belsj haolt eine kier goud.WorldRowing.com -  Medal Table 2014 World Rowing ChampionshipsNusport.nl - Nederland sluit WK af zonder medaille in olympische klasse
 't WK judo in Tsjeljabinsk, Ruslandj, weurt beènjig. Succesvolste landj is Japan mit vief gouwe, twie zilvere en veer brónze medajele. Nederlandj haolde ein brónze medajel, 't Belsj gein.Euverzich rizzeltate

24 augustus
't Europees Kampiónsjap zjwumme in Berlien weurt aafgesjlote. 't Vereinig Keuninkriek waor mit èlf gouwe, ach zilvere en ach brónze medajele 't succesvolste landj. Nederlandj kump mit drie kier goud, vief kier zilver en twie kier bróns op de teende plaats, 't Belsj is gedeild achteende mit ein brónze medajel.

18 augustus
Max Verstappen, zaon van Jos Verstappen, krieg veur 't koumend sezoen 'n sjtartplaots in de Formule 1 aangeboje. Hae weurt daomit de jónkste coureur in dees klasse oets.Nu.nl - Max Verstappen wordt jongste Formule 1-coureur ooit

17 augustus
't Europees Kampiónsjap atletiek in Zürich weurt aafgesjlaote. 't Vereinig Keuninkriek is mit 12 kier goud, vief kier zilver en zès kier bróns 't bèste landj. De Nederlandjse equipe haet mit drie gouwe, twie zilvere en ein brónze medajel de viefde plaats gehaold, 't Belsj haet eine kier bróns ein daomit de gedeild 23e plaats.

27 juli
De 101ste Runj van Frankriek weurt gewonne daor Vincenzo Nibali.Direkte oetzenjing Nederlandj 1 (NOS)

13 juli
't Waereldkampiónsjap Voetbal in Brazilië weurt gewonne door Duutsjlandj, wat nao verlenging Argentinië mit 1-0 versjleit. 't Is veur de veerde kier dat 't Duutsj team d'n titel haolt, prestaties van 't awd Wes-Duutsjlandj mitgeraekendj.

8 juli
In de hauf finaal van 't Waereldkampiónsjap Voetbal versjleit Duutsjlandj 't gaslandj Brazilië mit 7-1. Dit team, al decennia eint van de bèste op de waereld, hauw saer 1920 neet mie zoe zjwaor verlaore.

7 juli
D'n Argentiense, in Sjpanje groet gewore voetballer Alfredo Di Stefano sjtörf op 88-jäörige laeftied.

6 juli
Novak Djokovic wintj 't tennistoernooj van Wimbledon daor in vief sets (6-7, 6-4, 7-6, 5-7, 6-4) te winne van Roger Federer.

5 juli
In de vrouwluifinaal van Wimbledon versjleit Petra Kvitova häör opponent Eugenie Bouchard mit 6-3 en 6-0. Ze wintj 't toernooj daomit veur d'n twiede kier.

15 juni
 't Waereldkampiónsjap Hockey ènjig mit de hierefinaal, wo-in Australië Nederlandj mit 6-1 verjsleit en zoe zienen titel prolongeert. Einen daag ieder haet 't vrouweteam Australië zjus mit 2-0 versjlaoge.Nusport.nl -  Nederlandse hockeyers overklast door Australië in WK-finale
 Bie basketbal ènjig NBA-finaal mit 'n 4-1 euverwinning van San Antonio Spurs op Miami Heat.

13 juni
De Stanley Cup, de mies prestigieuze pries in 't ieshockey, geit nao de Los Angeles Kings, die in vief matche (van 'ne best of seven de New York Rangers versjlaon.

12 juni
In Brazilië geit 't Waereldkampiónsjap Voetbal van sjtart. In de aopeningsmatch sjpaelt 't gaslandj taege Kroatië. Zoewel 't Nederlands as 't Belsj voetbalèlftal doon mit; veur 't Belsj is dit d'n ierste kier in twelf jaor.

8 juni
Rafael Nadal versjleit in de finale van 't tennistoernooj Roland Garros Novak Djokovic en wèntj 't toernooj daomit al veur de neugende kier.Roland Garros - Nadal, flambant neuf !

7 juni
 Maria Sjarapova wèntj veur de twiede kier 't tennistoernooj van Roland Garros daor in de finale in drie sets Simona Halep te versjlaon.Roland Garros - Sharapova : c’est quoi la suite?
 D'n Epsom Derby weurt gewonne daor Australia mit Joseph O'Brien as jockey.

1 juni
 René Trost weëd d'r nuie trainer va Roda JC. Heë koam as sjpiller al vóftsieën joare vuur d'r kloeb oes.Roda JC - René Trost nieuwe hoofdtrainer Roda JC Kerkrade
 De Colombiaan Nairo Quintana wèntj de Runj van Italië.

26 mei
Roda JC óntsjleet zienge trainer Jon Dahl Tomasson. Heë hat d'r kloeb 't aafjelofe joar nit in de Eredivisioeën kanne haode. D'r technisch directeur Leon Vlemmings jeet doaróp óch voet.Roda JC - Roda JC Kerkrade beëindigt samenwerking met Jon Dahl Tomasson; Vlemmings vertrekt eveneens

25 mei
't Hiereteam van handjbalclub Bevo oet Kepèl wèntj mit 28-29 van en bie Limburg Lions oet Zittert en weurt daomit veur 't iers kampión handjbal van Nederlandj.Bevo Hc - Uitslag zondagmiddag

24 mei
Voetbalclub Real Madrid wintj nao verlènging de Champions League van sjtadsgenoet Atletico Madrid. Real is hiemit de ierste club die tien kier de belankriekste Europacup haet gewonne.

19 mei
Voetbalclub Manchester United maak bekèndj dat Louis van Gaal nao 't WK in Brazilië de club geit traine. Ryan Giggs, dae sjtop as sjpaeler, zal häöm assistere. Van Gaal is noe nog trainer van 't Nederlands èlftal.Manchester United - Van gaal named United manager

17 mei
Daor 'ne wins op Sporting Lokeren weurt RSC Anderlecht veur de driede kier op rie kampión voetbal van 't Belsj. Racing Gènk verluus van Standard Luuk en ènjig op de zèsde plaats.Niewsblad.be - Sportwereld - Jupiler Pro League - Play-off 1

10 mei
VVV Venlo verluus in de play-offs óm promotie en degradatie van FC Dordrecht (1-3 toes, 2-1 oèt). Hiedoor zal kómmend jaor in Nederland veur 't iers in 101 jaor gein Limbörgse voetbalclub op 't hoeëgste niveau spaele.Nu.nl - Na 101 jaar geen Limburgse voetbalclub op hoogste niveau

3 mei
Trots inne 1-0 winst dejradieret Roda JC oes de Eredivisijoen.

27 april
 AFC Ajax weurt kampión voetbal van Nederlandj.
 Simon Gerrans wèntj de fietsrenklassieker Luuk-Bastenake-Luuk.

20 april
 Philippe Gilbert wint de Amstel Gold Race veur de driede kièr.
 In de finale van de KNVB-baeker wèntj PEC Zwolle van AFC Ajax mit de ónverwachde ciefers van 5-1. 't Is veur PEC d'n ierste kier dat 't de baeker pak.

13 april
 Eliud Kipchoge oet Kenia wèntj de marathon van Rotterdam in 2:05.00; óngerwiel wèntj ziene landjgenoet Wilson Kipsang de marathon van Lonje in 2:04.29.
 De Nederlanjer Niki Terpstra wèntj de fietsrenkoers Paries-Roubaix.

23 fibberwarie
De Olympische Wintersjpaele in Sotsji, Ruslandj waere aafgesjlote. Nederlandj haet mit 8 gouwe, 7 zilvere en 9 brónze medajele 'n oetzunjerlik succesvol toernooj gehad, 't Belsj haolt gein medajele.

20 fibberwarie
Gewaeze profsjotter Norbert Beuls sjtörf op 57-jäörige laeftied.Het Belang van Limburg -  Gewezen profvoetballer Norbert Beuls (57) plots overleden

18 fibberwarie
De Belzje fietsrenner Kristof Goddaert sjtörf nao 'n óngelök op 27-jäörige laeftied.De Standaard Online - Wielerwereld reageert massaal op overlijden Goddaert

7 fibberwarie
In Sotsji, Ruslandj, beginne de 22e Olympische Wintersjpaele.

5 jannewarie
De Mozambikaans-Portugese voetballer Eusébio sjtörf op 71-jäörige laeftied.

2013
20 december
Oonder drök vaan zwoer bedreiginge door relsupporters stappe trainer Tini Ruijs en zienen assistent Cookie Voorn op bij MVV.L1 - Trainer Tini Ruijs weg bij MVV door supportersgeweld

7 september
De Olympische Sjpaele van 2020 waere toegekèndj aan Tokio.

21 juli
De Britse renner Christopher Froome wèntj de hóngerdste Runj van Frankriek.

7 juli
Andy Murray wèntj 't tennisternoej van Wimbledon bie de mansluuj daor in drie sets van Novak Djokovic te wènne.

6 juli
Marion Bartoli wèntj 't tennisternoej van Wimbledon bie de vrouwluuj.

2 juli
Camiel Eurlings weurt veurgedrage es nuuj IOC-lid. Hae zouw keuning Willem-Alexander moette vervange, dae um zien kroaning opsjtapde.Nu.nl - Camiel Eurlings voorgedragen als lid IOC

30 juni
't Braziliaans voetbalilftal versjleit Sjpanje mit 3-0 en wèntj daomit in eige landj de Confederations Cup.

26 mei
Foesbalverain Roda JC versjleet in de Play-offs vuur promotioeën en degradatioeën Sparta Rotterdam (0-0 oes, 2-1 heem) en blieft doamit nieëkste joar in Ieëredivisioeën.Eredivisielive.nl - Roda JC Kerkrade - Sparta Rotterdam Wijer kunt d'r Deventer kloeb Go Ahead Eagles tserök óp 't huëkste niveau durch 'n winst óp FC Volendam (3-0 heem, 1-0 oes).Eredivisielive.nl - Go Ahead Eagles terug in de Eredivisie

25 mei
FC Bayern München wèntj de Champions League door in de finaal mit 2-1 Borussia Dortmund te versjlaon.

19 mei
 In de naocompetitie weurt VVV Venlo oetgesjakeld door Go Ahead Eagles; de voetbalclub geit daomit nao veer jaor trök nao de Ierste Devisie.Nusport.nl - VVV Venlo degradeert uit Eredivisie Roda JC is veurluipig wel door.Nusport.nl - Roda JC veel te sterk voor De Graafschap
 RSC Anderlecht weurt kampión voetbal van 't Belsj, door op de sjlotdaag van direkte concurrent Zulte Waregem te winne.

12 mei
Mark van Bommel, voetballer bie PSV, kunjig op 36-jäörige laeftied zien aafsjeid van 't betaolde voetbal aan.PSV.nl - Mark van Bommel kondigt afscheid aan

5 mei
AFC Ajax weurt op de veurlèste sjpaeldaag veur d'n 32e kier Nederlands landskampión voetbal door van Willem II te winne. Dees lèste club degradeert oet de Ieredevisie.Eredivisielive.nl - Ajax verovert titel tegen Willem II Roda JC en VVV Venlo zeen al zaeker van de zèstiende en zeventiende plaats en sjpaele dus naocompetitie.Nu.nl - Willem II degradeert uit Eredivisie, Roda en VVV naar nacompetitie

3 mei
Vrie ónverwach weurt Cambuur Leeuwarden kampión van de Ierste Devisie; de club promoveert nao de Ieredevisie. MVV ènjig op de lèste sjpaeldaag as viefde, Fortuna Zittert as zevende; allebei de clubs gaon naocompetitie sjpaele.Nu.nl - Cambuur wint verrassend titel in Jupiler League

30 april
 De Sjpaansen 'dopaasjdokter' Eufemiano Fuentes weurt tot e jaor gevangenis veroerdeild.El País - La Agencia Antidopaje: "La Operación Puerto no ha terminado"
 Voetbalclub Beerschot AC verluus häör proflicentie en weurt as amateurclub nao de daarde klas of wiejer trökgezat.De Standaard Online - Over en uit: Beerschot geeft op en zakt (minstens) naar derde klasse

25 miert
De Nederlandse voetbalclub SV Veendam oet Veendam (provincie Groninge) weurt failliet verklaord en verdwient oet 't betaold voetbal. 't Is nao AGOVV al de twiede club dit sezón die failliet geit.Nu.nl - SC Veendam verdwijnt uit betaald voetbal

6 miert
De Nederlandsen ex-fietserenner Michael Boogerd bekèntj vanaaf 1997 dopaasj te höbbe gebroek.Nu.nl - Oud-wielrenner Boogerd erkent dopinggebruik

28 fibberwarie
De Nederlandse voetbaltrainer Theo Bos sjtörf op 47-jäörige laeftied.Vitesse.nl - In memoriam: Theo Bos, 'Mister Vitesse'

22 fibberwarie
De Nederlandse sjaatsster Atje Keulen-Deelstra sjtörf op 74-jäörige laeftied.Friesch Dagblad -  Atje Keulen-Deelstra (74) overleden

2 fibberwarie
Op 't WK cyclocross in Louisville, Kentucky, VS, wintj de Belsj Sven Nys veur d'n twiede kier d'n titel bie de mansluuj, veur ziene landjgenoet Klaas Vantornout en de Nederlanjer Lars van der Haar.De Standaard Online -  Sven Nys zet kroon op het werk in Louisville  De Nederlandse Marianne Vos haolt häöre zèsde titel bie de vrouwluuj, häör landjgenoete Mike Teunissen en Mathieu van der Poel haole respectievelik de waereldtitel bie de belofte en de juniore.Nu.nl - Vos pakt zesde wereldtitel veldrijden, brons voor Van der Haar

17 jannewarie
In 'n ieder opgenome interview mit Oprah Winfrey beech Lance Armstrong 't jaorelang oetgebreid gebroek van dopaasj op, woveur hae veurig jaor van zien zeve zaege in de Runj van Frankriek is óntdaon.CNN.com - 'Deeply flawed' Lance Armstrong admits using performance enhancing drugs

13 jannewarie
De Nederlanjer Sven Kramer wèntj 't Europees Kampiónsjap allroundsjaatse bie de mansluuj veur de zèsde kier, zien landgenoet Ireen Wüst bie de vrouwluuj veur de twiede kier.Nu.nl - Kramer voor de zesde keer Europees kampioen allround

11 jannewarie
De Nederlandse voetbalclub AGOVV oet Apeldoorn, die drie daag ieder failliet is verklaord, geit neet in hoeger beroop en verdwient ónmiddellik oet 't profvoetbal.Nu.nl - AGOVV verdwijnt per direct uit profvoetbal

2012
12 december
Tennisster Kim Clijsters beïnjig mit de wins (6-3, 6-3) 'n vrundjsjappelike wèdsjtried taege Venus Williams definitief häör tenniscarrièr.Het Belang van Limburg -  Clijsters neemt afscheid met zege tegen Venus Williams

22 oktober
De internationaal fietsrenunie UCI sjlut op advies van 't Amerikaans anti-dopinggenoetsjap USADA Lance Armstrong veur 't laeve oet en óntnump häöm al zien wèdsjtrietrizzeltate, wo-ónger zeve zaege in de Runj van Frankriek.

1 oktober
't Europees golfteam wintj de Ryder Cup.

10 september
Andy Murray wintj de hierefinaal op de US Open. Einen daag ieder had Serena Williams al de damesfinaal gewonne.

29 augustus
Tennissjpaelster Kim Clijsters weurt op de US Open in twie sets (7-6, 7-6) oetgesjakeld daor de jóng Britse Laura Robson. Hiemit kump 'n èndj aan Clijsters häör tenniscarrièr in 't ènkelsjpael.De Standaard Online -  18-jarige Britse maakt einde aan carrière van Clijsters

12 augustus
De 30e Olympische Sjpaele in Lonje weure aafgesjlaote. Succesvolste landj waore de Vereinigde Sjtaote mit 46 kier goud, 29 kier zilver en 29 kier bróns. De Nederlandse equipe ènjig as dertiende mit 6 kier goud, 6 kier zilver en 8 kier bróns, de Belzje kaome mit 1 kier zilver en 2 kier bróns op de gedeild 60e positie.

10 augustus
't Nederlands dameshockeyilftal wèntj 't ternoej en verlèngk daomit zienen Olympischen titel.

7 augustus
De Nederlanjer Dorian van Rijsselberge wintj de gouwe medajel in 't windjsurfe, wo hae twie daag ieder al zaeker van waor. Ziene landjgenoet Epke Zonderland haolt bie de oefening aon de rèksjtek ouch goud.

4 augustus
Ranomi Kromowidjojo haolt ouch de op 50 meter vrieje sjlaag 'n Olympische gouwe medajel. Häör landgenoet Marleen Veldhuis haolt in dezelfde race bróns.

2 augustus
 Ranomi Kromowidjojo haolt 'n gouwe Olympische medajel in 't zjwumme op de 100 m. vrieje sjlaag veur vrouwluuj.
 Kim Clijsters weurt in de kwartfinaal van 't Olympisch inkelsjpaeltennisternoej veur vrouwluuj in twie sets (6-2, 7-5) oetgesjakeld door Maria Sjarapova.

31 juli
D'n Amerikaanse zjwummer Michael Phelps haolt, as deilnummer aan de 400 m estafèt, zien 19e medajel (15e gouwe) en weurt daomit in ciefers oetgedrök de groetsten Olympischen atleet oet de ganse historie.

29 juli
De Naord-Braobese Marianne Vos haolt op de Olympische Sjpaele de gouwe medajel in 't fietserènne bie de waegwèdsjtried veur vrouwluuj.

27 juli
In Lonje beginne de Sjpaele van de dertigste Olympiaad.

22 juli
Bradley Wiggins wèntj de 99e Runj van Frankriek.

8 juli
Tennisser Roger Federer wèntj The Championships in Wimbledon veur de zevende kier daor in de finaal Andy Murray te versjaol. Serena Williams haolt einen daag ieder taege Agnieszka Radwanska häöre viefden titel.

5 juli
De Belzje fietserenner en ieshockeyer Rob Goris sjtörf op 30-jäörige laeftied.De Standaard Online - Wielrenner Rob Goris vannacht plots overleden

1 juli
In de finale van 't EK Voetbal 2012 versjleit Sjpanje Italië mit 4-0 en prolongeert daomit zienen titel.

30 juni
De 99e Runj van Frankriek sjtart in Luuk.

28 juni
D'n Amerikaansen hoeggerichshaof verklaort de zörgwèt, e paradepaerdje van presindentj Barack Obama, gróndjwèttig.CNN.com - Emotions high after Supreme Court upholds health care law

27 juni
Bert van Marwijk sjtop as bóndjscoach van 't Nederlands hierevoetbalilftal.

24 juni
I Kirchroa weëd 't Nasjonaal Kampiónsjaft fietserenne jehaode. D'r Nord-Hollender Niki Terpstra (Omega-Pharma-Quickstep) jewink doabij d'r titel.

9 juni
't Europees Kampiónsjap voetbal begèntj in Pole en Oekraïne.

27 mei
Ryder Hesjedal wèntj as ierste Canadees de Runj van Italië. Thomas De Gendt is mit de derde plaats de bèste Belsj (veur 't iers in 17 jaor dat 'ne Belsj op 't podium sjteit), Tom-Jelte Slagter is mit de dertigste plaats de bèste Nederlanjer.La Gazzetta dello Sport - Hesjedal ha vinto il Giro d'Italia. Rodriguez 2° a 16", De Gendt 3°Nu.nl - Canadees Hesjedal winnaar Ronde van Italië

26 mei
De Belzje fietserènner Tuur Decabootere sjtörf op 75-jäörige laeftied.De Standaard - Flandrien Tuur Decabooter overleden

20 mei
VVV Venlo blief in de Eredivisie naodet 't in de play-offs Helmond Sport versjleit.Nu.nl - Dubieuze penalty behoedt VVV voor degradatie Op dezelfden daag kump Willem II nao ein jaor trök in de Eredivisie (te koste van FC Den Bosch),Jupiler League - Willem II terug naar de Eredivisie en wint SBV Vitesse de play-offs um Europees voetbal van RKC Waalwijk.Eredivisie Live - Van den Brom ook met Vitesse Europa in

19 mei
Chelsea F.C. wèntj veur 't iers de Champions League door in München FC Bayern München nao penanties te versjlaon.

13 mei
Op de lèste sjpaeldaag haolt Manchester City zien ierste Ingels kampiónsjap voetbal saer 1968. Dit lök ze daor in de blessuretied 'nen achtersjtandj in 'ne veursjprónk óm te zètte.The Sun - Man City 3 QPR 2

6 mei
RSC Anderlecht weurt veur d'n 31e kier kampión voetbal van 't Belsj.De Standaard ONline - Late penalty redt kampioenenviering van Anderlecht

2 mei
AFC Ajax weurt daor wins mit 2-0 op VVV Venlo veur d'n 31e kier de Nederlandse landjskampión voetbal. VVV geit naocompetitie sjpaele.Eredivisielive.nl - Ajaz weer landskampioen

30 april
De Naorsen topzjwummer Alexander Dale Oen sjtörf op 26-jäörige laeftied aan 'nen harstsjtilsjtandj.

22 april
STVV degradeert nao de Twiede Klas.Het Belang van Limburg - Westerlo naar eindronde, STVV degradeert

6 april
PSV Eindhoven wèntj de KNVB-baeker daor in De Kuip Heracles Almelo mit 3-0 te versjlaon.

1 april
Tom Boonen wèntj de Runj van Vlaondere.

24 miert
Sporting Lokeren wèntj veur 't iers in zien historie de Belzje voetbalbaeker daor in de finaal KV Kortrijk te versjlaon.Cofidis Cup - Lokeren wint Cofidis Cup

7 miert
FC Barcelona wèntj de achste finaal van de Champions League taege Bayer Leverkusen mit 7-1. Lionel Messi scoort vief kier; hae is daomit d'n ierste voetballer waem dat in de Champions League lök.

12 fibberwarie
 't Zambiaans voetbalèlftal wintj veur 't iers d'n Africa Cup.Al Jazeera English - A fairytale ending for champions Zambia
 De Nederlandse skiester en sjportbesjtuurster Gratia Schimmelpenninck van der Oye, die es ierste Nederlandse op de Olympische Wintersjpaele oetkaom, sjtörf op 99-jäörige laeftied.Nu.nl - Eerste Nederlandse vrouw op Spelen overleden

1 fibberwarie
Supportersrelle nao 'n voetbalmatch in Port Saïed, Egypte, loupe oet op 'ne veldsjlaag woebie zeker 73 doeje en zoe'n 1000 gewónje valle.Al Jazeera English - Scores killed in Egypt football violence

29 jannewarie
Niels Albert weurt (veur de twiede kier) waereldkampión cyclocross, zès anger Belzje volge op de plaatse 2 t/m 7. De Nederlandse Marianne Vos weurt (veur de viefde kier) kampión bie de vrouwluuj, veur häör landgenoet Daphny van den Brand en de Belzjin Sanne Cant.De Standaard Online - Albert II bestijgt de troon

2011
23 december
Ton Lokhoff geit as trainer aan de slaag bie VVV.Dagblad De Limburger - Lokhoff en VVV: alliantie van half jaar

7 november
D'n Amerikaanse bókser Joe Frazier sjtörf op 67-jäörige laeftied aan laeverkanker.New York Times - Joe Frazier, Ex-Heavyweight Champ, Dies at 67

23 oktober
 Bie 'n óngelök op de baon in Sepang, Maleisië, kump de 24-jäörigen Italiaanse motorrènner Marco Simoncelli óm.Tuttosport - Tragedia in MotoGp: è morto Simoncelli
 Nuuj-Zielandj wèntj 't WK rugby in eige landj daor in de finaal Frankriek mit 8-7 te versjlaon.BBC Sport - 2011 Rugby World Cup final: New Zealand 8-7 France

15 oktober
't Nederlands hónkbalteam wintj op de WK in Panama goud door Cuba te versjlaon. 't Is d'n ierste kier dat 'n Europese plóg dit lök.Nu.nl - Nederland wint goud op WK honkbal

25 september
Patrick Makau Musyoki oet Kenia löp in Berlien e waereldrecord op de marathon: 2.03.38.IAAF.org - Makau stuns with 2:03:38 Marathon World record in Berlin!

17 september
In de sjeem van de wèdsjtried taege De Graafschap valle zoe'n 50 koej supporters van Feyenoord 't Maasgeboew (boe 't besjtuur van de club zit) aan, oet ónvrei euver 't beleid van de aafgeloupe jaore. De polies trèk häör gewaere óm ze trök te dringe.Nu.nl - Politie pakt rellende supporters Feyenoord op

12 september
Novak Djokovic wèntj de finaal van de US Open bie de mansluuj taege Rafael Nadal in veer sets (6-2, 6-4, 6-7, 6-1).US Open - Djokovic defeats Nadal in four sets to win first US Open title

11 september
 De Runj van Sjpanje van 2011 weurt gewonne door de Sjpanjool Juan José Cobo. Bèste Nederlanjer is Bauke Mollema (veerde plaatsj en winner van 't punteklassemènt), bèste Belsj is Maxime Montfort (op zes).La Vuelta - èndjklassemènt
 't Tennisternoej van de US Open weurt bie de vrouwluuj gewonne door de Australische Samantha Stosur, die in twie sets van de favoriet Serena Williams wèntj.CNN - Stosur stuns Serena with straight sets final victory

4 september
Op de WK Atletiek löp de plóg van Jamaica e nuuj waereldrecord op de 4×100 maeter estafèt: 37,04 secónde.Oetzenjing Studio Sport, Nederland 1, ca. 14.00 oer

2 september
't Nederlands hierevootbalilftal haolt in 'n kwalificatiewèdsjtried taege San Marino 't rizzeltaat van 11-0; dit is de groetse euverwinning oets veur de ploog.Nu.nl - Oranje met dubbele cijfers langs San Marino

31 augustus
STVV óntsjleit zienen trainer Guido Brepoels.Het Belang van Limburg - STVV ontslaat trainer Brepoels

30 augustus
Kevin Borlée haolt bij 't Waereldkampiónsjap Atletiek in Daegu, Zuud-Korea, 'n brónze medalje op de 400 maeter sjprint. Zie twielingbroor Jonathan löp de finaal ouch en weurt viefde.De Standaard Online - Kevin Borlée pakt brons op 400 meter

29 augustus
Mario Been, gewaeze trainer van Feyenoord, weurt aangesjtèld bie Racing Genk.Het Belang van Limburg - Mario Been: "Ik weet waar ik aan begin bij Genk en kijk ernaar uit"

24 augustus
Veur 't iers in zien historie sjteit 't Nederlands hierevootbalilftal op de ierste plaatsj van de FIFA-Waereldranglies.Nu.nl - Van Marwijk trots op positie bovenaan FIFA-ranglijstFIFA.com - On-song Oranje on top of the world

14 augustus
D'n Duutsje, in Nederlandj wirkende voetbaltrainer Fritz Korbach sjtörf op 66-jäörige laeftied aan keelkanker.Nu.nl - Fritz Korbach (66) overleden

24 juli
D'n Australiër Cadel Evans wèntj de 98e Runj van Frankriek.

18 juli
D'n acteur en komiek John Kraaijkamp sr. sjtörf op 86-jäörige laeftied.Nu.nl - John Kraaijkamp (86) overleden

17 juli
't WK voetbal veur vrouwluuj weurt gewónne door Japan, wat nao penantiesjotte de VS versjleit.

15 juli
Jelle Vanendert oet Haëmet-Achel wèntj 'n etap in de Runj van Frankriek en krieg daomit de bölkestrieko.De Standaard Online - Een bergkoning uit België

3 juli
 Sjport: Novak Djokovic oet Servië wèntj 't tennisternoej van Wimledon biej de mansluuj.

2 juli
Petra Kvitová oet Tsjechië wèntj 't tennisternoej van Wimbledon biej de vrouwluuj.

5 juni
Rafael Nadal oet Sjpanje wèntj veur de zesde kier 't tennisternoej van Roland Garros.

4 juni
Tennisster Li Na oet China wèntj in 'n finaal taege Francesca Sciavone (6-4, 7-6) 't ternoej van Roland Garros. 't Is veur 't iers dat 'ne Chinees e grand slamternoej wèntj.

29 mei
VVV Venlo hilt zich in de Ieëredivisie door 'n 2-2 geliekspeul in Venlo taege FC Zwolle. Dit waas genóg nao de 1-2 wins ieëder in Zwolle.Nu.nl - VVV Venlo en Excelsior blijven in Eredivisie

17 mei
Racing Genk is landskampión voetbal van 't Belsj, nao 't wènne van 'n play-offwèdsjtried taege Standard Luuk.

15 mei
Ajax weurt veur d'n dertigste kier kampión vootbal van Nederlandj en haolt daomit as ierste club de 'derde sjter'.Eredivisie.nl - Dertigste landstitel voor Ajax Roda JC weurt zesde, VVV Venlo ènjig op de zeventiende plaats.

9 mei
De Belzje fietserènner Wouter Weylandt sjtörf op 26-jäörige laeftied nao 'ne val in de derde etap van de Runj van Italië.

12 fibberwarie
De Nederlandse ex-fietserenner Fedor den Hertog sjtörf op 64-jäörige laeftied.Nu.nl - Oud-wielrenner Fedor den Hertog (64) overleden

29 jannewarie
Tennissjpaelster Kim Clijsters versjleit de Chinese Li Na wèntj veur 't iers in häör carrièr de Australian Open.De Standaard Online - 'Aussie Kim' wint eerste Australian Open na beklijvende finale

26 jannewarie
 Justine Henin sjtop (obbenuujs) mit tennisse.La Libre Belgique - Justine Henin arrête sa carrière
 De Sjpaanse fietserenbóndj lèk Alberto Contador ei jaor sjorsing op óm 't gebroek van clenbuterol. Dit zèt häöm oet zien euverwinning in de Runj van Frankriek in 2010.El País.com - La federación sentencia a Contador a un año
 De gemeinte Mestreech sjelt de liening aon MVV kwiet, ouch al kós de club neet gans aon häör veurweerdes voldoen.Dagblad De Limburger - Gemeente scheldt lening MVV kwijt

14 jannewarie
De Nederlandse fietserenner en latere ploogleier Peter Post sjtörf op 77-jäörige laeftied.Nu.nl - Peter Post (77) overleden

9 jannewarie
Veldriejer Niels Albert weurt Belsj kampión en versjleit daomit väölvoudig winner Sven Nys, dae opgief.De Standaard Online - Onemanshow van Albert op BK

4 jannewarie
Coen Moulijn, sjtervootballer van Feyenoord in de jaore zestig en begin jaore zevetig, sjtörf op 73-jäörige laeftied aan e herse-infark.Feyenoord.nl - Oer-Feyenoorder Coen Moulijn overleden

2010
31 december
De Belzje fietserenner Raymond Impanis sjtörf op 85-jäörige laeftied.De Standaard Online - Ex-wielrenner Raymond Impanis is overleden

24 december
De Nederlandsen aud-vootbalkeeper Frans de Munck, biegenaamp de Zjwarte Panter, sjtörf op 88-jäörigen laeftied.Nu.nl - Oud-doelman Frans de Munck overleden

2 december
't Waereldkampiónsjap Vootbal van 2018 weurt aan Ruslandj toegewaeze, dat van 2022 aan Katar.

24 oktober
De Nederlandse vootbalclub PSV zèt toes taege Feyenoord 't historisch rizzeltaat van 10-0 naer.Eredivisie.nl - PSV veegt Feyenoord met 10-0 weg

30 september
De UCI suspendeert fietserenner Alberto Contador naodat sjpore van de sjpierversjterker clenbuterol in dem zie blood gevónje zeen.Nu.nl - Contador betrapt op gebruik clenbuterol

1 september
Sportverslaaggever Jean Nelissen störf op 74-jaorege leeftied.NU.nl - Jean Nelissen (74) overleden

27 augustus
De Nederlandse judoka Anton Geesink störf op 76-jaorege leeftied.Nu.nl - Oud-judokampioen Anton Geesink (76) overleden

16 augustus
De Georgische zakeman Merab Jordania koup de Arnemse vootbalclub Vitesse op. Vitesse weurt daomit de ierste Nederlandse club die in vraem henj kump.NRC.nl - Vitesse komt in Georgische handen

25 juli
Alberto Contador wèntj veur d'n derde kier de Runde van Frankriek. Bèste Belsj is Jurgen Van den Broeck op plaats vief, bèste Nederlanjer is Robert Gesink op de zesde positie.

11 juli
't Sjpaans vootbalilftal weurt veur d'n ierste kier waereldkampión door in de verlènging van Nederlandj te wènne.

2 juli
In de kwartfinaal van 't Waereldkampiónsjap Vootbal 2010 versjleit 't Nederlands vootbalilftal veur 't iers saer 1974 zienen Angstgegner Brazilië.Lance!Net - 'Competitiva', Holanda vira e elimina o Brasil

24 juni
Tennisser John Isner wèntj van Nicolas Mahut op 't ternoej van Wimbledon in de langste wèdsjtried oet de historie van 't tennis. Hae haet èlf oor gedoord, woort euver drie daag gesjpaeld en ènjigde in de viefde set mit 70-68.The Star - Isner wins record-breaking 11-hour Wimbledon match

11 juni
In Johannesburg, Zuud-Afrika, begintj 't Waereldkampiónsjap Vootbal. Veur 't iers weurt dit in Afrika gehauwe.

5 juni
De Italiaanse tennisster Francesca Schiavone (29) wèntj 't vrouwluujternoej van Roland Garros van 2010. 't Is pas häör ierste grand slam-euverwinning en ouch de ierste euverwinning veur Italië op dit ternoej bie de vrouwluuj.Roland Garros - Matchs joués

18 mei
De gemeinte Mestreech wèlt MVV vaan zien financieel probleem redde door de Geusselt te koupe en de club 'n sjöld vaan 1,4 mieljoen kwiet te sjelle.Dagblad De Limburger - Maastricht wil stadion MVV kopen

2 mei
FC Twente weurt veur 't iers in zien historie kampioen voetbal vaan Nederland.Eredivisie.nl - Eerste landstitel FC Twente

21 april
Juan Antonio Samaranch, veurmaoleg veurzitter vaan 't Internationaal Olympisch Comité, störf op 89-jaorege leeftied.

26 fibberwarie
De Nederlandse snowboardster Nicolien Sauerbreij haolt 'n gouwe medalje bij de parallelreuzeslalom. 't Is de 1e medalje veur Nederland in 'n snie-oonderdeil en de 100e Olympische gouwe medalje veur Nederland.

21 fibberwarie
De Nederlandse sjaatseriejster Ireen Wüst haolt op de Olympische Wintersjpaele 'n gouwe medalje biej de 1500 meter.

20 fibberwarie
De Nederlandse sjaatseriejer Mark Tuitert haolt bie de Olympische Wintersjpaele op de 1500 maeter 'n gouwe medalje, de ierste op die aafsjtandj saer Ard Schenk in 1972.

2009
5 juni
't Nederlands cricketèlftal sjrief 'n historische euverwinning bie op gaslandj Ingelandj tiejens de eupeningswedsjtried van 't Waereldkampiónsjap Twenty20.

19 mei
De KNVB trèk de proflicentie van Fortuna Zittert in, umdat de club zien financië neit goud op orde gebrach haet.http://www.limburger.nl/article/20090519/VTFORTUNA01/602484107/1056

8 jannewarie
Veur 't iers in twelf winters weurt in Nederlandj (op de Oostvaardersplassen biej Lelysjtad, Flevolandj) 't Nederlands Kampiónsjap Marathonsjaatse op natuuries gereje. Carla Zielman wèntj biej de vrouwluujhttps://web.archive.org/web/20090110170854/http://www.nu.nl/sport/1895716/carla-zielman-snelste-in-massasprint-nk-marathon.html, Sjoerd Huisman biej de mansluuj.https://web.archive.org/web/20090110053047/http://www.nu.nl/algemeen/1895867/sjoerd-huisman-marathonkampioen-op-natuurijs.html

2008
6 april
De in Venlo/Tegele gebore Jeu Sprengers, veurzitter vaan de KNVB störf op 69-jaorige leeftied.

Sjport
!